Ampang

:Untuk maklumat tentang Ampang di bawah pentadbiran Dewan Bandaraya Kuala Lumpur, sila lihat Ampang, Kuala Lumpur.


Mukim Ampang terletak di negeri Selangor dalam pentadbiran Majlis Perbandaran Ampang Jaya (MPAJ). Sebelum ini, Ampang berada dalam pentadbiran Pejabat Daerah Hulu Langat. Jarak di antara pusat bandaraya Kuala Lumpur dan Ampang hanyalah 9 hingga 11 kilometer sahaja. Yang Berhormat Rodziah Ismail merupakan Ahli Parlimen Ampang (P099) dari Pakatan Harapan (PH) dan Rafizi Ramli merupakan Ahli Parlimen Pandan (P100) dari Pakatan Harapan (PH) di Dewan Rakyat, Parlimen Malaysia selepas PRU15.
Umum

Secara umumnya, Ampang telah dibahagikan kepada dua bahagian iaitu Ampang Selangor dan Ampang, Kuala Lumpur (meliputi kawasan disekitar Jalan Ampang menuju ke kawasan sekitar Kuala Lumpur City Center (KLCC). Kawasan Zon Ampang Kuala Lumpur ini telah ditadbir oleh Dewan Bandaraya Kuala Lumpur (DBKL) mengikut Rang Undang-Undang Wilayah Persekutuan. Kawasan pentadbiran di kawasan Zon Ampang Selangor pula ditadbir oleh MPAJ yang dibahagikan kepada lima (5) kawasan pemerintahan Dewan Undangan Negeri (DUN). Berikut adalah senarai ADUN selepas pemilihan pada PRU15.:


Sebahagian kecil kawasan Ampang, Selangor juga terletak didalam daerah Gombak, Selangor. Kawasan yang dimaksudkan adalah sekitar Kuala Ampang.

Pada asalnya, Ampang cuma meliputi kawasan sekitar:

Ampang Jaya, Kampong Mengkudu, Kampong Desa Nirwana dan Kampung Pandan yang merupakan kawasan asal setinggan bagi perantau yang datang dari negeri luar seperti Kedah, Perak, Johor, Kelantan. Mereka membina rumah setinggan dikawasan lombong sekitar tahun 1970-1980an yang kemudian ditukar menjadi kawasan perumahan kos rendah (Flat) dan rumah lot, pusat kommersial serta bangunan kedutaan berikutan saranan kerajaan untuk melaksanakan program sifar setinggan di sekitar Lembah Klang. Kawasan Ampang dahulunya berada dibawah seliaan Pejabat Daerah Hulu Langat bersama-sama kawasan Majlis Daerah Kajang (kemudian dinaik taraf dan dikenali sebagai Majlis Perbandaran Kajang) sebelum dipecahkan kepada kawasan baru berikutan tertubuhnya Majlis Perbandaran Ampang Jaya (kemudian dinaik taraf dan dikenali sebagai Majlis Bandaraya Ampang Jaya (MBAJ)). Antara kawasan lain yang berhampiran ialah Kampung Pisang (kawasan sebelum dimajukan menjadi Pandan Indah) Kampung Baru Ampang, Pekan Ampang, Kampung Melayu Ampang. Kemudian Ampang mengalami perubahan pada sekitar 1980an hingga 1990an dengan perancangan bandar yang lebih dinamik sehingga terbukanya kawasan baru seperti Bandar Baru Ampang, Taman Dagang, Taman Nirwana dan Taman Ampang Hilir. Pada tahun 1990an hingga 2000, Kampung Pandan dan Ampang menjadi tumpuan warga asing (terutama daripada negara jiran yang kemudiannya menjadi penduduk tetap dan warganegara) untuk mendapatkan tempat tinggal kerana harga rumah yang berpatutan serta lokasinya yang berhampiran dengan bandar. Ketika ini juga lebuh raya MRR-2 dan kawasan perumahan mula dibina di kawasan bekas lombong dan setinggan Desa Nirwana dan Kampung Mengkudu yang kemudian berubah menjadi kawasan segi tiga emas yang terdiri daripada Taman Ampang Utama, Taman Putra Sulaiman, Mamanda, Ampang, Taman Tun Abdul Razak (Taman TAR) dan Ampang Jaya. Nama Kampong Mengkudu kini diabadikan menjadi Jalan Mengkudu berhampiran dengan Taman Tasik Ampang Hilir. Manakala Kampong Desa Nirwana digunakan menjadi Taman Nirwana.

Kini Ampang dibahagikan kepada beberapa bahagian kecil seperti; Ampang Indah, Ampang Mewah, Ampang Permai, Ampang Jaya dan Lembah Jaya. Ampang mempunyai taman-taman perumahan berikut: Mamanda, Ampang, Kampung Melayu Ampang, Taman Dagang, Taman Cempaka, Taman Melur, Taman Cahaya, Taman Saga, Taman Bukit Indah, Taman Kosas, Taman Kesuma, Taman Kencana, Taman Rasmi Jaya, Pandan Jaya dan Pandan Indah.

Ampang juga sehingga kini telah berjaya meluaskan kawasan takluknya dibawah pentadbiran (MPAJ) sehingga ke Taman Bukit Mulia, Taman Riverdale Park, Taman Bukit Utama, Taman Puncak Bukit Utama, Taman Bukit Jaya, Taman Bukit Mewah, Taman Wangsa Ukay, Taman Oakleaf, Pinggiran Ukay, Ukay Height, Taman Kelab Ukay, Taman Sri Ukay, Baverly Hill, Taman Jobina, Taman Highland, Taman Shuet Liang, Taman Emas Ukay, Taman Medan Damai, Kampung Dato Keramat Tambahan, Taman Keramat, Taman Keramat Permai (AU1), Taman AU, Bukit Antarabangsa, Jelatek, Zoo View (kawasan sekitar Zoo Negara), Taman Permata, Taman Melawati dan sehingga ke Taman Maluri.

Di samping itu terdapat beberapa kondominium mewah di kawasan Ampang:

* Ampang Prima Condominium
* Ayers Tower
* Desa 288
* East Side One Ampang Avenue
* Kondominium Kojaya
* Kyoto Garden
* Oakleaf Condo
* Renjana Ampang Condo
* Tiara Duta Condominium
* Villa Aman
* Villa Ampang
* Villa Duta
* Villa Ria
Sejarah

Ampang berasal dari perkataan "ampangan" bermaksud kawasan bekas lombong. Ketika era penjajahan British dan pasca merdeka, Ampang pernah menjadi kawasan perlombongan bijih timah yang terpenting di Selangor. Kerja-kerja pencarian dan perlombongan bijih timah di Ampang ini telah membuka banyak kawasan dan penempatan baru. Ampang yang dulunya hutan belantara telah diterokai bagi kerja-kerja perlombongan ini.

Asal-usul nama Ampang

Menurut sejarah, Ampang merupakan pekan melombong bijih timah semasa penjajahan British dan pasca-merdeka. Sejarahnya berkait rapat dengan sejarah Kuala Lumpur. Pada tahun 1857, Raja Abdullah, wakil Kesultanan Selangor, membuka Lembah Klang bagi pencari gali bijih timah. Seramai 87 orang pencari gali berbangsa Cina pergi ke Sungai Klang dan mula mencari gali di kawasan Ampang yang pada masa itu hutan. Meskipun 69 orang daripada mereka meninggal dunia akibat wabak penyakit, sebuah lombong bijih timah yang berkembang maju dapat didirikan. Sebuah empangan dibina dari Bukit Belacan ke kawasan bandar Ampang untuk kerja-kerja melombong bijih timah. Perkataan ‘Ampang’ datang daripada perkataan 'Empangan' tetapi, kerana pelat, disebut 'Ampangan' oleh pencari gali Cina.

Keluasan

Mukim Ampang merupakan mukim terkecil dalam Daerah Hulu Langat. Keluasannya ialah 3,859 hektar. Terdapat bebrapa kampung dalam Mukim Ampang, di antaranya ialah: -

* Kampung Melayu Ampang
* Kampung Tasik Permai
* Kampung Tasik Tambahan
* Kampung Ampang Campuran
* Kampung Ampang Indah
* Kampung Pandan
* Kampung Cheras Baru
* Kampung Lembah Jaya Selatan
* Kampung Dato' Mufti
* Kampung Bukit Sungai Putih
* Kampung Sri Taman Baru

Ampang Pra Merdeka

Raja Abdullah merupakan Raja pertama Daerah Kelang telah membuka lombong bijih timah di Ampang, Kuala Lumpur.
Raja Abdullah telah membawa seramai 87 orang pekerja Cina dari Lukut dan tinggal di Sungai Klang. Semasa beliau dan pengikut-pengikutnya sampai ke persimpangan Sungai Klang dengan Sungai Gombak beliau telah menamakan tempat tersebut sebagai ‘Lumpor’.

Setelah kekalahan Jepun dalam Perang Dunia Kedua iaitu zaman peralihan antara kekalahan dan pemerintahan semula kerajaan British, Tanah Melayu ketika itu telah dikuasai oleh pengganas komunis atau dipanggil Bintang Tiga (tempoh empat belas hari komunis memerintah Malaya).
Berikutan dengan pemerintahan ini, Bukit Belacan yang terletak di kawasan Ampang telah dijadikan tempat memancung kepala pengikut tentera Jepun oleh pihak komunis.

Ketika peristiwa 13 Mei yang berlaku pada 1969, Ampang tidak terlibat dalam sebarang pertelingkahan, pergaduhan atau pertumpahan darah disebabkan kawalan ketat yang disusun oleh pihak kerajaan pada masa itu serta kebijaksanaan para pemimpin masyarakat menjaga sentimen masyarakat Melayu dan Cina.

Selepas itu, mulalah aktiviti pertanian kecil, di mana sayur-sayuran ditanam dan binatang ternakan mula kelihatan di kiri kanan jalan di sekitar Ampang. Perpindahan penduduk dari luar bandar ke sini menjadikan Ampang semakin berkembang dengan pertambahan kawasan perumahan dan pusat perniagaan.Ampang juga merupakan salah satu tanah takluk jajahan kepada Kerajaan Sultan Selangor.
Kemudahan dan tempat tumpuan awam

Ampang yang terletak di negeri Selangor, dilengkapi dengan pelbagai kemudahan dan infrastruktur awam yang serba lengkap dan moden, ditambah dengan kedudukan geografinya yang strategik dan sangat hampir/bersempadan dengan Pusat Bandaraya Kuala Lumpur. Antara kemudahan yang terdapat disini termasuklah kompleks membeli-belah, masjid dan surau, kuil, gurdwara, tokong, gereja kecil, sekolah & institusi pengajian tinggi, stesen LRT, hospital, balai polis, pejabat pos dan lain-lain.

Kompleks Membeli-Belah


Masjid
* Masjid Darul Ehsan, Taman Tun Abdul Razak (Taman TAR)
* Masjid Jamiul-Huda, Kampung Melayu Ampang
* Masjid Taman Bukit Indah
* Masjid Taman Kosas
* Masjid Fatimah Az-Zahra, Taman Kosas
* Masjid Bandar Baru Ampang
* Masjid Al-Azim, Pandan Indah
* Masjid Nurussaadah, Kampung Cheras Baru
* Masjid Ukay Perdana
* Masjid Bukit Antarabangsa
* Masjid Al Ubudiah, Kampung Tasek Tambahan
* Masjid Al-Mustaqim
* Masjid Al-Aman, Lembah Jaya Selatan
* Masjid Al-Ridhuan, Ulu Klang
* Masjid Al-Ansar, Taman Keramat
* Masjid As-Sobirin, Lembah Keramat

Institut Pengajian


Perhubungan


Laluan Bas


Lebuhraya


Klinik Kerajaan dan Hospital
* Klinik Kesihatan Ampang
* Klinik Kesihatan AU2
* KPJ Ampang Puteri Hospital
* Pantai Hospital, Pandan Indah
* Hospital Ampang

Tempat Pelancongan dan Rekreasi
Komposisi penduduk

Faktor ini boleh dilihat melalui aspek demografi seperti bangsa,agama dan jantina.

Taburan bangsa utama
* Melayu: 55 %
* Cina: 35 %
* India: 10 %

Taburan jantina (ketepatan 100 %)
* Lelaki: 55%
* Perempuan: 45%
Rujukan


Pautan luar

* Laman web rasmi Majlis Bandaraya Ampang Jaya
* Koleksi peta-peta berkaitan dengan Ampang


Kategori:Mukim di Selangor
Kategori:Mukim di Daerah Ulu Langat